Diari Oficial de la Generalitat Valenciana


Sumari del DOGV 9745, del 14-12-2023 (2023/11553)

ACORD de 26 d'octubre de 2023, de la Direcció General de Patrimoni, d'incoació del procediment per a la declaració administrativa d'herència intestada a favor de la Generalitat i l'adjudicació dels béns i drets de l'herència de Roberto Núñez Carmona i Cristina Buendía Guerrero.
--------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9745

Data del DOGV
:   14-12-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/11350


Data del document
:   26-10-2023

Organisme emissor
:   Conselleria d'Hisenda, Economia i Administració Pública

Tipus de document
:   Acord

Descriptors 

:   * Conselleria de Hacienda, Economía y Administración Pública
    * Conselleria d'Hisenda, Economia i Administració Pública

ACORD de 26 d'octubre de 2023, de la Direcció General de Patrimoni, d'incoació del procediment per a la declaració administrativa d'herència intestada a favor de la Generalitat i l'adjudicació dels béns i drets de l'herència de Roberto Núñez Carmona i Cristina Buendía Guerrero. [2023/11419]  
Núm. d'expedient: ABI 456/2023  
Causant: Roberto Núñez Carmona. DNI: \*\*\*\*768\*\*  
Lloc i data de la defunció: Alacant, 19 de desembre de 2012.  
Últim domicili: Alacant.  
  
Causant: Cristina Buendía Guerrero. DNI: \*\*\*\*282\*\*  
Lloc i data de la defunció: Alacant, 8 de febrer de 2014.  
Últim domicili: Alacant.  
  
Antecedents de fet  
La Conselleria d'Hisenda, Economia i Administració Pública ha tingut coneixement mitjançant una comunicació de la Delegació d'Economia i Hisenda a Alacant del Ministeri d'Hisenda i Funció Pública, de data 6 de juliol de 2023, registre d'entrada número 3086 i número 3087, de la defunció de Roberto Núñez Carmona i Cristina Buendía Guerrero.  
  
En la documentació aportada figuren: els certificats de defunció de Roberto Núñez Carmona i de Cristina Buendía Guerrero; els certificats d'actes d'últimes voluntats dels causants, en els quals consta que van atorgar testament; els testaments dels causants, en què van testar l'un a favor de l'altre i en el qual consta que Roberto Núñez Carmona declara hereu el seu pare de la legítima que li corresponga, en cas que li sobrevisca, sense que en la documentació aportada conste el seu certificat de defunció; els certificats d'empadronament de Roberto Nuñez Carmona i de Cristina Buendía Guerrero, on es constata que van estar empadronats a l'Ajuntament d'Alacant; resolucions dictades en el procediment d'execució de títols judicials 591/2013 seguit en el Jutjat de 1a Instància i Instrucció número 2 d'Illescas i documentació de què s'acompanyen; i documentació dels béns dels causants.  
  
De les actuacions prèvies resulta que no consta l'existència de persones amb dret a heretar, per la qual cosa és procedent iniciar el procediment administratiu dirigit a efectuar la declaració de la Generalitat com a hereua abintestada.  
  
Fonaments de dret  
En compliment del que preveuen l'article 71.1.c de la Llei orgànica 5/1982, d'1 de juliol, d'Estatut d'Autonomia de la Comunitat Valenciana; l'article 43.3 de la Llei 14/2003, de 10 d'abril, de patrimoni de la Generalitat; el Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat i, atenent el que estableixen els articles 20 i següents de la Llei 33/2003, de 3 de novembre, de patrimoni de les administracions públiques, és procedent incoar l'expedient per a la declaració d'herència intestada a favor de la Generalitat.  
  
Així, en l'exercici de les competències que m'atribueix l'article 14 del Decret 133/2023, de 10 d'agost, del Consell, d'aprovació del Reglament orgànic i funcional de la Conselleria d'Hisenda, Economia i Administració Pública, i basant-me en el que disposa l'article 58 de la Llei 39/2015, d'1 d'octubre, del procediment administratiu comú de les administracions públiques, acorde:  
  
Primer  
Incoar el procediment de declaració de la Generalitat com a hereua abintestada de Roberto Núñez Carmona i Cristina Buendía Guerrero, conforme al que es preveu en l'article 43.3 de la Llei 14/2003, de 10 d'abril, de patrimoni de la Generalitat; en el Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat, i en els articles 20 i següents de la Llei 33/2003, de 3 de novembre, de patrimoni de les administracions públiques.  
  
Segon  
Realitzar els actes i comprovacions que calguen per a determinar la procedència dels drets successoris de l'Administració de la Generalitat i incloure en l'expedient totes les dades que es puguen obtindre sobre la persona causant i els seus béns i drets.  
A aquest efecte, si aquesta documentació no ha sigut remesa per l'òrgan judicial o persona titular de la notaria, se sol·licitarà a les autoritats i personal funcionari públic, així com als registres i la resta d'arxius públics, la informació sobre la persona causant i els béns i drets de la seua titularitat que s'estime necessària per a la millor instrucció de l'expedient.  
  
Tercer  
Publicar aquest acord en el Diari Oficial de la Generalitat Valenciana, en la pàgina web d'aquesta conselleria i, durant el termini d'un mes, en els taulers d'anuncis dels ajuntaments corresponents a l'últim domicili de la persona causant, al del lloc de la defunció i on radique la major part dels seus béns.  
  
Quart  
Obrir el termini per a presentar al·legacions o qualsevol informació en relació amb els béns de la persona causant, o l'eventual existència de persones amb dret a heretar. Qualsevol persona podrà presentar al·legacions o aportar documents o altres elements de judici en qualsevol moment anterior a la resolució del procediment.  
  
València, 26 d'octubre de 2023.- El director general de Patrimoni: Antonio Joaquín Woodward Poch.